laion/Wikipedia-Exotic huggingface dataset:
Luís Vaz de Camões

Luís Vaz de Camões (Euroopa portugali hääldus: [luˈiʒ ˈvaʒ dɨ kaˈmõjʃ]; 1524 või 1525 – 10. juuni 1580 Lissabonis) oli portugali luuletaja, kelle teost "Lusiaadid" (Os Lusíadas) peetakse Portugali rahvuseeposeks. Ta õppis arvatavasti Coimbra ülikoolis. Seejärel teenis palgasõdurina Põhja-Aafrikas, osales avastusretkedel ning elas Macaus, Goas ja Mosambiigis. Portugali naasis ta umbes 1570. aastal. Ta kirjutas sonette, oode ja laule. Tema peateos "Lusiaadid", mis ilmus 1572. aastal, räägib värsseepose vormis portugallaste avastus- ja vallutusretkedest. Tema surmapäev 10. juuni on Portugali rahvuspüha. Tähtsaim Portugali kirjandusauhind, Prémio Camões, on tema järgi nime saanud. Renessansi kirjanduse antoloogia, Eesti Raamat, Tallinn 1984: katkend eepose "Lusiaadid" kuuendast laulust (lk 239–245) ja Sonett (lk 246), portugali keelest tõlkinud Ain Kaalep; Villem Alttoa kommentaarid lk 664–665 "Lusiaadid": oktaave teisest laulust. Portugali keelest tõlkinud ja järelsõna: Enn Vetemaa – Looming 2002, nr 6, lk 879–882 "The Lusiads". World Digital Library. 1800–1882. Vaadatud 1.09.2013.
Luis Walter Alvarez

Luis Walter Alvarez, ka Luis Alvarez, (13. juuni 1911 San Francisco, California – 1. september 1988 Berkeley, California) oli Ameerika Ühendriikide füüsik, Nobeli füüsikaauhinna laureaat (1968). Ta oli alates 1945. aastast California Ülikooli Berkeleys professor. Ta on teinud uurimusi raadiolokatsiooni, kiirendite teooria, kosmilise kiirguse, optika ja osakestefüüsika alalt. 1937. aastal avastas ta elektronihaarde. Aastatel 1944–1945 võttis ta osa Manhattani projektist. 1950. aastatel täiustas ta mullikambrit. Nobeli auhinna sai ta "panuse eest elementaarosakeste füüsikasse, sealhulgas suure hulga resonantside avastamise eest, mis sai võimalikuks mullikambri tehnika arendamisega ja andmete analüüsi kasutuselevõtuga". Ta lõpetas 1934. aastal Chicago Ülikooli füüsika erialal bakalaureusekraadiga, kaitses samas 1934. aastal magistri- ja 1936. aastal doktoriväitekirja füüsikas. 1936. aastal asus ta tööle California Ülikooli Berkeleys. 1945. aastast professor. Ühtlasi oli ta aastatel 1954–1959 ja 1976–1978 Lawrence'i Berkeley kiirguslabori asedirektor. Aastatel 1969–1970 oli ta Ameerika Füüsika Seltsi president. 1965. aastal juhtis ta ekspeditsiooni Egiptuses, mille käigus üritas tema meeskond välja selgitada kasutades müüontomograafia tehnikat kosmilise kiirguse abil salakambrite asukohti Chephreni püramiidis Gizas. Paraku ei leitud. 1980. aastal ilmus Luis Alvaraze ja Walter Alvareze ning kahe Lawrence'i Berkeley kiirguslabori tuumakeemiku ühisartikkel Science'is "Extraterrestrial Cause for the Cretaceous-Tertiary Extinction: Experiment and Theory", milles esitati uurimustulemuste tõlgendusena väide, et dinosauruste ja paljude teiste liikide massilise väljasuremise Kriidi ajastu lõpul põhjustas kokkupõrge suure meteoroidiga. Seda nende tõlgendust hakati hiljem nimetama Alvareze hüpoteesiks. 1948 – valiti USA Rahvusliku Teaduste Akadeemia liikmeks 1953 – valiti Ameerika Filosoofiaseltsi (APS) liikmeks 1958 – valiti Ameerika Kunstide ja Teaduste Akadeemia liikmeks 1961 – Albert Einsteini auhind 1969 – valiti USA Rahvusliku Inseneriakadeemia liikmeks 1987 – Enrico Fermi auhind 1985. aastal avastatud väikeplaneet Alvarez sai 1988. aastal nime Luis Alvareze ja Walter Alvareze järgi. Tema isa oli Minnesota Ülikooli meditsiiniprofessor Walter Clement Alvarez, poeg Walter Alvarez on California Ülikooli Berkeleys professor. Luis Alvarez – Facts. nobelprize.org Luis Alvarez – Biographical. nobelprize.org Luis Alvarez –Facts. nobelprize.org The Nobel Prize in Physics 1968. nobelprize.org Luis Alvarez – Biographical. nobelprize.org
Lima (täpsustus)

Lima võib tähendada mitut asja. Lima on loomade ja taimede paks kleepuv eritis. Lima on Peruu pealinn. Lima on linn Ameerika Ühendriikides Ohio osariigis. Lima on vald Ameerika Ühendriikides New Yorgi osariigis. Lima on asula Rootsis Malungi vallas. Lima on perekonnanimi. Adriana Lima Lima on märk/lipp/info Rahvusvaheline signalisatsioonikoodis ja selle hääldamises ...
Donald Thomas

Donald Thomas (sündinud 1. juulil 1984) on Bahama kergejõustiklane (kõrgushüppaja). Ōsaka 2007 kuldmedal kõrgushüppes 2,35 Tema isiklik rekord on 2007. aastal ületatud 2,35. Donald Thomas Rahvusvahelise Kergejõustikuliidu kodulehel (inglise)
Väinö Kirstinä

Väinö Antero Kirstinä (29. jaanuar 1936 Tyrnävä – 23. september 2007 Helsingi) oli soome kirjanik. Kirstinä on tuntud modernse luuletajana, kuid ta oli ka tähelepanuväärne esseist ja tõlkija. Ta on tõlkinud Guillaume Apollinaire'i, Charles Baudelaire'i, André Malraux' ja André Bretoni teoseid. Eesti keeles on tema luulet ilmunud kogumikus "Kümme nüüdissoome luuletajat" Paul-Eerik Rummo tõlkes. 1981 Eino Leino auhind 1992 Pro Finlandia teenetemärk Lakeus, 1961 Hitaat auringot, 1963 Puhetta, 1963 Luonnollinen tanssi, 1965 Pitkän tähtäyksen LSD-suunnitelma, 1967 Talo maalla, 1969 Runo ja lukija, 1971 (õpik) Säännöstelty eutanasia, 1973 Elämä ilman sijaista, 1977 Runoja 1958–1977, 1979 Hiljaisuudesta, 1984 Yötä, päivää 1986 Vieroitusoireita, 1994 Kirjarovioiden valot, 1997 (esseed) Puutarhassa, 2003, (esseed) Kirjailijan tiet, 2005 (esseed) Näköpiirissä. Runoja vuosilta 1961–1994, 2006
Claudio Abbado

Claudio Abbado (26. juuni 1933 Milano – 20. jaanuar 2014 Bologna) oli itaalia dirigent. Ta on olnud mitme tähtsa Euroopa orkestri ning teatri muusikajuht. Abbado on töötanud Milanos La Scalas, Viini Riigiooperis ja Berliini Filharmoonia Orkestris (1989–2002). Claudio Abbado oli rahvusvaheliselt tuntud itaalia dirigent. Klaverimängu õppis Claudio isa juhendamisel ja Milano konservatooriumis, dirigeerimist Viini Muusikaakadeemias. 1958. ja 1963. aastal võitis ta mainekad rahvusvahelised dirigeerimisvõistlused ning alates 1960. aastate keskpaigast loetakse teda oma põlvkonna üheks juhtivaks dirigendiks. Abbado oli 1968. aastast Milano La Scala peadirigent ja 1971–1986 muusikajuht, suure tunnustuse pälvis ta La Scala orkestri meisterlikkuse tõstmisel nii ooperietenduste kui ka kontsertettekannete vallas. 1979–1988 oli ta Londoni sümfooniaorkestri peadirigent, 1986–1991 Viini Riigiooperi muusikajuht, 1989–2002 Berliini Filharmoonikute kunstiline juht ja peadirigent. Abbado on asutanud mitu orkestrit ja muusikafestivali. Eriti huvitatud oli ta noorte muusikute arendamisest. 20. jaanuaril 2014 suri Claudio Abbado Bolognas kaheksakümneaastaselt pärast pikka võitlust vähiga. Abbado säilmed tuhastati ja urn osa tema tuhast maeti Val Fexi 15. sajandist pärit Fex-Crasta kabeli kalmistule. See on osa Sils im Engadin/Segli vallast, külast Šveitsi Graubündeni kantonis, kus Abbadol oli puhkemaja. "Le ceneri di Abbado in Engadina L'ultimo viaggio sulle montagne". Corriere della Sera (itaalia). 15. jaanuar 2015. Vaadatud 22. juulil 2024.
EuskoTren

EuskoTren (täisnimega Eusko Trenbideak / Ferrocarriles Vascos) on raudteefirma, mis tegeleb kitsarööpmelise raudteetranspordiga Hispaanias Baski autonoomses piirkonnas. Ettevõte asutati 1982. aastal. Tegevuskeskused on Donostia ja Bilbao. EuskoTran http://www.euskotren.es/
EuskoTran

EuskoTran on raudteefirmale EuskoTren kuuluv Bilbaos tegutsev trammiettevõte. 4,5 km pikkune trammitee avati 2002. aastal Bilbao metroo pikendusena. Enne seda oli Bilbaos tramm käigus ka aastatel 1876–1964. Trammide maksimumkiirus on 50 km/h. Trammivaguni pikkus on 25 m ja mahutavus 192 inimest, sealhulgas 50 istekohta. Liin kulgeb Basurtost Atxurisse ja sel on 12 peatust. EuskoTrani trammiliin avati 23. detsembril 2008 ka Vitoria-Gasteizis. EuskoTrani koduleht
Rtištševo

Rtištševo on linn Venemaal Saratovi oblastis, Rtištševo rajooni keskus. Asub Volga kõrgustiku lääneserval Saratovist 214 km läänes. Linn aastast 1920. Rtištševo on raudteesõlm. Linnas on lihakombinaat ja sõjaväelennuväli. Elanike arv (tuhandetes): Q126684906 Rtištševo koduleht
Ţāhā Ḩusayn

Ţāhā Ḩusayn (Taha Husain, Taha Hussein; 14. november 1889 – 28. oktoober 1973; araabia طه حسين‎ ) oli Egiptuse kirjanik, kaasaegse araabia kirjanduse üks rajajaid ja modernistliku liikumise juht. Taha Husain sündis Kesk-Egiptuse väikelinnas vaeses perekonnas. Ta jäi lapsena trahhoomi tõttu pimedaks. Sai alghariduse külakoolis. Asus 1902 õppima islamistlikku Al-Azhari ülikooli ja 1907 Kairo ülikooli. Ta oli esimene, kes Kairo ülikooli 1914 doktorikraadiga lõpetas. Hiljem sai temast araabia kirjanduse professor. Husain oli ka Aleksandria ülikooli esimene rektor. Aastail 1950–1952 oli ta Egiptuse haridusminister ning viis riigis sisse üldise tasuta alghariduse. Nagib Mahfuz on öelnud, et Taha Husain oli enne teda Nobeli auhinna ära teeninud. الأيام "Päevad" (1929, eesti keeles 2007 Kalle Kasemaa tõlkes) دعاء الكروان ('Turteltuvi hääl'; 1934) مستقبل الثقافة فى مص ('Kultuuri tulevik Egiptuses'; 1938)
Kergetankirühm

Kergetankirühm oli soomusallüksus Eesti sõjaväes. See koostati kergetankidest Renault FT 17 1940. aastal. Rühm asus Tallinnas ja allus Auto-Tankirügemendile. Viimane rühmaülem oli Alfons Rebane.
Navarino

Navarino on Tšiilile kuuluv saar Lõuna-Ameerika mandri lõunatipu lähedal. Navarino on Tulemaa saarest eraldatud Beagle'i väinaga, mida mööda kulgeb ühtlasi Tšiili ja Argentina piir. Saarest itta jäävad väiksemad saared Lennox, Picton ja Nueva. Läände jääb suurem Hoste saar. Lõunasse jäävad tillukesed Wollastoni saared. Navarino pindala on 2473 km². Saar on mägine, selle kõrgeim tipp Pico Navarino on 1195 m kõrgune. Navarino kuulub Magalhãesi ja Tšiili Antarktika piirkonda ning on osa Tšiili ja kogu maailma kõige lõunapoolsemast omavalitsusüksusest Cabo de Hornose vallast. Navarino põhjapoolsel rannaribal, kus asub ka Puerto Williams, on aastas sademeid keskmiselt 467 mm ja need jaotuvad aastas ühtlaselt. Merelise kliima tõttu on aastased temperatuurikõikumised väikesed: aasta keskmine õhutemperatuur on +6 °C, kõige soojemal kuul +9,6 °C ja kõige külmemal kuul +1,9 °C. Ushuaias on kliima samasugune. Saare lõunaosas on kliima veelgi merelisem: talvised temperatuurid on kõrgemad, suvised madalamad ja sademete hulk tublisti suurem, kuni 800 mm aastas. Valdav osa saareelanikest elab Puerto Williamsis (2700 elanikku), mis on rahvaarvult piirkonna 4. asula. Seal asub ka Tšiili mereväebaas. Tšiili loeb Puerto Williamsit linnaks, mis on maailma lõunapoolseim. Saarel on veel kaks asulat: Puerto Toro, kus 2002. aastal elas 36 inimest, ja Puerto Navarino. Navarino saarel asuvad Antarktikale kõige lähemad asulad. Navarinole pääseb piirkonnakeskusest Punta Arenasest helikopteriga iga päev, välja arvatud pühapäeviti, ja kord nädalas parvlaevaga. Parvlaevasõit kestab 30–36 tundi. Märgatavalt lähemal Navarinole kui Punta Arenas asub Argentina linn Ushuaia, kust 2006. aastal oli Navarinoga mootorpaadiühendus. Suur maailma atlas, lk. 142
Hummelfeld

Hummelfeld on vald ja asula Saksamaal Schleswig-Holsteini liidumaal Rendsburg-Eckernförde kreisis Schlei-Ostsee maakonnas. Piirneb põhjas Güby ja Fleckeby vallaga. Valla pindala on 7,98 km². Elanike arv on 290 (2006). Rahvastiku tihedus 36 in/km². Register of German municipalities (2022), vaadatud 7.10.2023.
ADSR

ADSR (lühend ingliskeelsetest sõnadest attack 'puhkemine', decay 'vaibumine', sustain 'kestmine', release 'katkemine') on muusikas heli amplituudi (helitugevuse) kõvera mähisjoone mudel: heli puhkemise kestus (attack time) on aeg, mis kulub helitugevuse jõudmiseks nulltasemelt (või algtasemelt) maksimumtasemeni heli vaibumise kestus (decay time) on aeg, mis kulub helitugevuse jõudmiseks maksimumtasemest suhteliselt püsiva helitasemeni heli püsimise helitase (sustain level) heli vaibumise kestus (release time) on aeg, mis kulub heli vaibumisele püsivalt helitasemelt nulltasemele. Lock, Hans-Gunter ja Valk-Falk, Maris 2005: "Sonogrammanalüüs: klavessiinitoon x- ja y-teljel", artikkel kogumikus "Tekste modernismist", Scripta Musicalia, 139-140. ISBN 9985-9352-8-4
Yonne

Yonne on jõgi Prantsusmaal. Yonne on 292 km pikk ja tema valgla on 10 836 km². Tema allikas on umbes 730 m ja suue 47 m kõrgusel merepinnast, mis teeb tema languseks umbes 683 m. Jõe vooluhulk on keskmiselt 95 m³/s. Yonne algab Burgundiast Morvaini mägedest 901 m kõrguse Haut-Folini jalamilt. Ta voolab valdavalt põhja ja loodesse. Ülemjooksul voolab ta läbi Nivernaisi ja seal on suurim asula tema ääres Clamency. Clamencyst allavoolu kuni suudmeni kulgeb jõe kaldal maantee. Temasse suubub paremalt Cure ja sellest kohast allavoolu kulgeb Yonne'i kaldal kõikjal ka raudtee. Seejärel läbib Yonne rea linnu: Auxerre'i, Migennes'i, Joigny, Villeneuve-sur-Yonne'i ja Sensi. Migennes'is suubub temasse paremalt suurim lisajõgi Armançon ja Sensis samuti paremalt Vanne. Yonne suubub Montereau-fault-Yonne'is vasakult Seine'i. Jõgi on nime andnud Yonne'i departemangule. Tema allikas asub Nièvre'i departemangus ja suue Seine-et-Marne'i departemangus. Suur maailma atlas, lk. 58-59
Stavka

Stavka (vene keeles Ставка) oli Venemaa keisririigi ja Nõukogude Liidu sõjaväe ja laevastiku ülemjuhatus esimese ja teise maailmasõja ajal. Esimese maailmasõja ajal tegutses Venemaa keisririigi Venemaa keiserliku armee Kindralstaabiga paralleelselt ka Venemaa keisri ja Venemaa keisririigi relvajõudude kõrgema ülemjuhataja Nikolai II, strateegilise juhtimisorganina Stavka – Kõrgema Ülemjuhataja Peastaap, 1917. aastani Mogiljovis. Pärast 1917. aasta Veebruarirevolutsiooni nimetati Venemaa relvajõudude kõrgemaks ülemjuhatajaks: Mihhail Aleksejev, ratsaväekindral Aleksei Brussilov, jalaväekindral Lavr Kornilov ja Aleksandr Kerenski. Sõjavägede kõrgeim ülemjuhataja suurvürst ratsaväekindral Nikolai Nikolajevitš (29. juuli 1914–23. aug 1915); keiser Nikolai II 23. august 1915 – 2. märts 1917; suurvürst ratsaväekindral Nikolai Nikolajevitš 2. märts – 11. märts 1917; jalaväekindral Mihhail Aleksejev 1. aprill 1917 – 21. mai 1917; ratsaväekindral Aleksei Brussilov 22. mai – 19. juuli 1917; jalaväekindral Lavr Kornilov 19. juuli – 27. august 1917; Aleksandr Kerenski 30. august – 3. november 1917; kindralleitnant Nikolai Duhhonin 3. november – 9. november 1917; praporštšik Nikolai Krõlenko 9. november 1917 – 5. märts 1918. Sõjavägede kõrgeima ülemjuhataja ülemjuhatuse Stavka staabiülem jalaväekindral Nikolai Januškevitš 19. juuli 1914 – 18. august 1915; jalaväekindral Mihhail Aleksejev 18. august 1915 – 1. aprill 1917; kohusetäitja ratsaväekindral Vassili Gurko 10. nov 1916 – 17. veebruar 1917; jalaväekindral Vladislav Klembovski 11. märts 1917 – 5. aprill 1917; kindralleitnant Anton Denikin 5. aprill 1917 – 31. mai 1917; kindralleitnant Aleksandr Lukomski 2. juuni 1917 – 30. august 1917; jalaväekindral Mihhail Aleksejev 30. august 1917 – 9. september 1917; kindralleitnant Nikolai Duhhonin 10. okt – 3. nov 1917; 29. aprill – 1. juuni 1917 kindralmajor Mihhail Bontš-Brujevitš 20. nov (3.12 ukj) 1917 – 21. veeb 1918; kindralmajor Mihhail Zagju 4. märts 1918 – 16. märts 1918. Lavr Kornilov aastal 1917 Aleksandr Kerenski NSV Liidu Tööliste ja Talupoegade Punaarmee Kõrgema Ülemjuhatuse Peakorter (vene keeles Ставка Верховного Главнокомандования). Semjon Timošenko Semjon Timošenko NSV Liidu Relvajõudude kõrgeim ülemjuhataja aastatel 1941–1945 – Jossif Stalin Esimese maailmasõja väejuhid Teise maailmasõja väejuhid
Abū Hāmid al-Ghazālī

Abū Hāmid al-Ghazālī (1058–1111; araabia ابو حامد الغزالي) oli pärsia päritolu teoloog, filosoof, jurist ja müstik. Ta on üks tähelepanuväärsemaid õpetlasi islami filosoofia ajaloos. Ta sündis Tusi linnas Khorāsāni provintsis. Õppis Gorgānis ja Neyshābūris. 1091. aastal kutsus vesiir Nizam al-Mulk ta Bagdadi, kus ta juhatas ülikooli. Mõne aasta pärast suundus ta pikale rännakule, käies Damaskuses, Jeruusalemmas, Hebronis, Mediinas ja Mekas. Elu lõpul naasis ta kodulinna Tusi. Al-Ghazālī kirjutas üle 70 raamatu. Abū Hāmid al-Ghazālī, "Eksitusest päästja; Lampide orv". Araabia keelest tõlkinud ja kommenteerinud Kalle Kasemaa. Sari "Avatud Eesti raamat", Ilmamaa, Tartu 2007, 216 lk; ISBN 9789985771976; teose tutvustus kirjastuse kodulehel: tõlkija eessõna, "Eksitusest päästja" sissejuhatus ja nimeloend, PDF-failina
Rheine

Rheine on linn Saksamaa lääneosas Nordrhein-Westfaleni liidumaal Steinfurti kreisis. Asub Emsi jõe ääres. Rheine sai linnaõigused 1327. aastal. 20. sajandi keskpaigani oli linn tekstiilitööstuse keskus. Rheine koduleht
Erlau vald

Erlau on vald Saksamaal Saksimaa liidumaal Kesk-Saksimaa kreisis. Kuni 2008. aastani kuulus vald Mittweida kreisi. Beerwalde, Crossen, Erlau, Milkau, Naundorf, Neugepülzig, Sachsendorf, Theesdorf ja Schweikershain. Valla koduleht (saksa keeles)
Hartmannsdorf (Chemnitzi juures)

Hartmannsdorf on tööstuslik vald Saksamaal Saksimaal Kesk-Saksimaa kreisis, Chemnitzist põhjas. Kuni 2008. aastani kuulus vald Mittweida kreisi. Valla koduleht (saksa keeles)
Königsfeld (Saksimaa)

Königsfeld on vald Saksamaal Saksimaa liidumaal Kesk-Saksimaa kreisis. Kuni 2008. aastani kuulus vald Mittweida kreisi.
Ludwig Erhard

Ludwig Erhard (4. veebruar 1897 Fürth, Baieri kuningriik, Saksa keisririik – 5. mai 1977 Bonn, Lääne-Saksamaa) oli Lääne-Saksamaa poliitik ja Saksamaa liidukantsler aastatel 1963–1966. Peale teist maailmasõda oli Saksamaa majandus kriisis, tootmisvõimekus oli madal, purustused suured, raha oli kaotanud oma väärtuse ning must turg õitses. Ludwig Erhardi eestvedamisel alustas 1949. aasta valimistel võitnud kristlik-demokraatlik valitsus majandusreformi. Rajati nn sotsiaalne turumajandus, kus riik ei reguleerinud majandust vahetult, vaid kehtestas ettevõtetele reeglid, et tagada õigulus ja kaitsta haavatavamaid. Riik pidi eelkõige kaitsma vaba konkurentsi ning ettevõtteid maksustama Uus poliitika oli alguses ebapopulaarne, seda peeti liiga liberaalseks. Mart Laar, Lauri Vahtre (2007). Lähiajalugu II gümnaasiumile. Avita. Lk 16-17. ISBN 978-9985-2-1228-8.
Mato Grosso do Suli osariik

Mato Grosso do Suli osariik on Brasiilia osariik, 1. järgu haldusüksus Kesk-Läänepiirkonnas. Piirneb läänes ja lõunas Paraguay ja Boliiviaga. Osariik jaguneb 11 piirkonnaks, kus on kokku 78 omavalitsusüksust. Suuremad linnad on Campo Grande, Corumbá, Dourados, Ponta Porã, Três Lagoas, Aquidauana ja Naviraí. ftp://ftp.ibge.gov.br/Estimativas_de_Populacao/Estimativas_2017/estimativa_TCU_2017_20180618.pdf Osariigi koduleht (portugali keeles)
Gabriella

Gabriella on Soome laevakompaniile Viking Line kuuluv parvlaev, mis on ehitatud 1992. aastal Horvaatias Brodogradiliste Splitis. Laev kandis algselt nime Frans Suell ja seejärel nime Silja Scandinavia. Gabriella sõidab liinil Helsingi–Maarianhamina–Stockholm.[viide?] Laev telliti 28. septembril 1989. Ehituse ajal toimus Horvaatias kodusõda, mis lükkas laeva valmimist edasi, kuid 1992. aasta 4. mail anti laev Eurowayle üle. Mai lõpus alustas reisilaev liiklust liinil Malmö–Travemünde. Septembris pikendati liini Lübeckini.[viide?] 1993. aasta juunis tegi SeaLink Shipping, kellele Euroway kaubamärk kuulus, Silja Line'iga lepingu, et Silja Line vastutab Euroway kaubamärgi all liiklevate laevade eest ning Silja Line lisas liinile Malmö–Travemünde–Lübeck teise parvlaeva Silja Festival. Liin vaevles reisijatepuuduse käes ning Silja Line lõpetas tegevuse sellel liinil.[viide?] Silja Line aga soovis Frans Suelli oma laevastikku ning sõlmis SeaLinkiga laeva rendilepingu 1997. aastani.[viide?] Enne, kui laev asus liinile Turu–Stockholm, dokiti laev Soomes, värviti laev Silja Line'i värvidesse ning uuendati siseruume. Reisilaeva uueks nimeks sai Silja Scandinavia. 1994. aasta märtsis hakkas laev sõitma Soome ja Rootsi vahelisel liinil. Kolm aastat sõitis parvlaev oma liinil, kuid Silja Line oli sattunud majanduslikesse raskustesse ning ei suutnud rendilepingu pikendamiseks nõutud summat maksta. Seetõttu müüdi laev Viking Line'ile.[viide?] Enne Viking Line'i teenistusse astumist värviti laev Viking Line'i värvidesse, uuendati siseruume ja anti talle ka uus nimi Gabriella. Uus omanik paigutas laeva liinile Helsingi–Stockholm, 1999. aastal lisati tax-free-kaubandust võimaldav vahepeatus Maarianhaminas.[viide?] 2008. aasta mais tehti laeval ümberehitustöid, mille käigus uuendati siseruume ning lisati laevale kajuteid. Alates 2014. aastast asendati suviti päeval Helsingis seismine reisiga Tallinna. See võimaldas pakkuda reisi Tallinn-Helsingi-Stockholm.[viide?] Viking Line'i kodulehel M/S Gabriella Fakta om Fartyg (rootsi keeles)
Mega Regina

See artikkel räägib laevast. Eesnime kohta vaata artiklit Mariella (eesnimi). Mega Regina (endine Mariella) on Itaalia-Prantsusmaa laevakompaniile Corsica Ferries kuuluv parvlaev. Laev on ehitatud 1985. aastal Wärtsilä Perno laevatehases Turus. Aastail 1985–2021 kuulus laev Soome laevaettevõttele Viking Line ja kandis nime Mariella. Laev sõitis liinil Helsingi–Mariehamn–Stockholm, mida suviti pikendati Helsingist Tallinnani. Mariella oli üks laevadest, mis osales Estonial mereõnnetusse sattunute päästmises 28. septembril 1994. 2006. aastal renoveeriti reisilaeva ning uuendati sisemust. 2021. aastal müüs Viking Line laeva koroonapandeemiast tingitud majandusraskuste tõttu Corsica Ferries SAS grupile. Mega Regina sõidab liinil Toulon–Ajaccio. Asklander, Micke. "MS Mariella (1985)". Fakta om Fartyg (rootsi). Originaali arhiivikoopia seisuga 6. detsember 2013. Vaadatud 12. jaanuaril 2009. Postimees (12. mai 2021). "Rahahädas Viking Line leidis laevale ostja". Postimees Majandus. Vaadatud 13.07.2021. Mariella Helsingis Katajanokka terminali juures sügisel 2016. Just selline nägi laev välja enamiku oma east aastail 1985-2021 Mariella Viking Line`i kodulehel M/S Mariella Fakta om Fartyg (rootsi keeles)
Quintette du Hot Club de France

Quintette du Hot Club de France oli kuulsaim ning hinnatuim džässansambel Euroopas enne Teist maailmasõda. Ansamblisse kuulusid Django Reinhardt (kitarr), Stephane Grappelli (viiul), Louis Vola (kontrabass) ning Joseph Reinhardt, Roger Chaput ja Pierre Ferret (rütmikitarr). Ansambel tegutses aastatel 1934–1939.
KSA

KSA (ingliskeelsest nimest Kingdom of Saudi Arabia) on Saudi Araabia maakood, mida kasutab muu hulgas Rahvusvaheline Olümpiakomitee. KSA Silmakeskus on silmaoperatsioone teostav asutus.
Mato Grosso osariik

Mato Grosso osariik on Brasiilia osariik, 1. järgu haldusüksus Kesk-Läänepiirkonnas. Piirneb edelas Boliiviaga. Osariik jaguneb 22 piirkonnaks, kus on kokku 139 omavalitsusüksust. Suuremad linnad on Cuiabá, Alta Floresta, Barra do Garças, Cáceres, Rondonópolis, Sinop ja Várzea Grande. https://web.archive.org/web/20170918103229/http://www.ibge.gov.br/home/estatistica/populacao/estimativa2011/POP2011_DOU.pdf Osariigi koduleht (portugali keeles)
Maranhão osariik

Maranhão on Brasiilia osariik, 1. järgu haldusüksus Kirdepiirkonnas. Osariigil on 66 km rannajoont. Halduslikult jaguneb 217 omavalitsusüksuseks. Suuremad linnad on São Luís, Imperatriz, Caxias, Timon, São José de Ribamar, Codó ja Açailândia. Osariigis asub Lençóis Maranhensesi rahvuspark. ftp://ftp.ibge.gov.br/Estimativas_de_Populacao/Estimativas_2017/estimativa_TCU_2017_20180618.pdf
Liiduringkond (Brasiilia)

Liiduringkond on Brasiilia 1. järgu haldusüksus, mis hõlmab pealinna Brasília. Piirneb Goiási ja Minas Geraisi osariigiga. Liiduringkond jaguneb 33 halduspiirkonnaks (regiões administrativas). http://www.ibge.gov.br/estadosat/perfil.php?sigla=df, vaadatud 8.03.2015. Liiduringkonna koduleht